กิเลนผยอง ปักหลัก รับมือ พลังเอ็ม ไทยลีก 
กิเลนผยอง เอสซีจี เมืองทอง ยูไนเต็ด จะกลับมาปักหลักในบ้านโม่เกือก พลังเอ็ม โอสถสภา เอ็ม 150 โดยเจ้าถิ่นเกมนี้ต้องรอเช็กฟิตจอมทัพ อย่าง เจ้าโก้ ดัสกร ทองเหลา ส่วนตัวหลักคนอื่นสมบูรณ์หมด ในศึกโตโยต้าไทยพรีเมียร์ลีก 2015 ที่เตะกันอย่างต่อเนื่อง นันสต๊อป ในวันเสาร์นี้ (2 พ.ค.) ขณะที่ จ่าฝูง ปราสาทสายฟ้า บุรีรัมย์ ยูไนเต็ด เตรียมเปิดไอ-โมบาย รอล้างแค้น แข้งเทพ แบงค็อก ยูไนเต็ด ที่เคย พลาดท่าพ่ายมาเมื่อปลายฤดูกาลที่แล้ว  ส่วน วงจักรพิฆาต อาร์มี่ ยูไนเต็ด ยกพลบุกเยือนรัง มังกรไฟ บีอีซี เทโรศาสน ที่กำลังเครื่องติด โดยทุกคู่ทรูวิชั่นส์จะถ่ายทอดสดให้ชมตั้งแต่ 18.00 น.,ศึกฟุตบอล โตโยต้า ไทยพรีเมียร์ลีก 2015 ทำการฟาดแข้งกันอย่างต่อเนื่อง โดยในวันเสาร์ที่ 2 พฤษภาคมนี้ เป็นเกมนัดที่ 9 ของฤดูกาล มีแข่งขัน 4 คู่ 4 สนาม ซึ่งไฮไลต์อยู่ที่คู่เอก เวลา 19.00 น. ปราสาทสายฟ้า บุรีรัมย์ ยูไนเต็ด จ่าฝูงของตาราง มี 18 คะแนน เปิดไอโมบาย สเตเดียม พบ แข้งเทพ แบงค็อก ยูไนเต็ด อันดับ 4 มี 15 คะแนน ถ่ายทอดสดทรูสปอร์ต เอชดี 3,เกมนี้เชื่อว่าบุรีรัมย์ เจ้าถิ่น จะส่งชุดใหญ่ลงสนามทั้งธีราทร บุญมาทัน, จักรพันธ์ แก้วพรม, กิลเบอร์โต มาเชนา และดิโอโก หลุยส์ ซานโต ที่ซัดไปแล้ว 7 ประตูในลีก ขึ้นนำเป็นดาวซัลโวอยู่ในเวลานี้ เพราะหมายมั่นปั้นมือว่าจะต้องล้างแค้นเอาชนะแข้งเทพให้ได้ หลังปลายฤดูกาลที่แล้ว พวกเขาพลาดท่าบุกไปพ่ายให้กับแบงค็อกฯจนหวืดจะชวดแชมป์ไทยพรีเมียร์ลีก ส่วนทางด้านทีมเยือน ด้านแบงค็อก ยูไนเต็ด ผลงานกำลังดีจึงเชื่อว่าไม่มีการเปลี่ยนแปลงตัวผู้เล่นที่จะนำโดยโรแม็ง กัสมี, ดราแกน บอสโควิช, วิทยา หมัดหลำ, เอกชัย สำเร ฯลฯ,ในเวลาเดียวกัน มังกรไฟ บีอีซี เทโรศาสน อันดับ 8 มี 12 แต้ม เฝ้ารังสนามเฉลิมพระเกียรติ 72 พรรษา มีนบุรี พบ วงจักรพิฆาต อาร์มี่ ยูไนเต็ด อันดับ 7 ที่มี 13 คะแนน ถ่ายทอดสดทรู 4 ยู เจ้าถิ่นเทโรฟอร์มดีขึ้นเรื่อยๆ แถมตัวหลักก็เริ่มฟิตสมบูรณ์ ไม่ว่าจะเป็น เมสซี่เจ ชนาธิป สรงกระสินธ์, พีระพัฒน์ โน๊ตชัยยา, ธนบูรณ์ เกษารัตน์ ที่เกมนี้จะได้ลงสนามแน่นอน ขณะที่อาร์มี่แพ้มา 3 นัดติด นัดนี้ไค ฮิราโนะ, มงคล ทศไกร ยังเป็นตัวหลัก,เวลา 18.00 น. กิเลนผยอง เอสซีจี เมืองทอง ยูไนเต็ด อันดับ 5 มี 15 แต้ม เปิดรังเอสซีจีสเตเดียม พบ พลังเอ็ม โอสถสภา เอ็ม 150 อันดับ 12 มี 10 แต้ม ถ่ายทอดสดทรูสปอร์ต 2 และทรูสปอร์ต เอชดี 2 เจ้าถิ่นต้องเช็กความฟิตของดัสกร ทองเหลา ที่บาดเจ็บ ส่วนเกมรุกมีตัวเลือกให้ได้ใช้งานครบทุกคน นำโดย มุ้ย ธีรศิลป์ แดงดา, คลีตัน ซิลวา, มาริโอ ยูรอฟสกี, ชนานันท์ ป้อมบุปผา ด้านโอสถสภา จะไม่มีแอดดิสัน อัลเวส ที่ยังติดโทษแบน นอกนั้นพร้อมลงสนาม,อีกคู่ในเวลา 6 โมงเย็นเช่นกัน ขุนศึก กัลฟ์ สระบุรี ทีมบ๊วยของตาราง เปิดสนาม อบจ.สระบุรี พบ ฮัลโหล ทีโอที เอสซี อันดับ 15 มีถ่ายทอดสดทรูสปอร์ต 6
กิเลนผยอง เอสซีจี เมืองทอง ยูไนเต็ด จะกลับมาปักหลักในบ้านโม่เกือก พลังเอ็ม โอสถสภา เอ็ม 150โดยเจ้าถิ่นเกมนี้ต้องรอเช็กฟิตจอมทัพ อย่าง เจ้าโก้ ดัสกร ทองเหลา ส่วนตัวหลักคนอื่นสมบูรณ์หมด ในศึกโตโยต้าไทยพรีเมียร์ลีก 2015
โตโยต้าไทยพรีเมียร์ลีก 2015,เอสซีจี เมืองทอง ยูไนเต็ด,โอสถสภา เอ็ม 150,กิเลนผยอง,ข่าวกีฬา,ไทยรัฐออนไลน์